Държавен вестник, бр. 75, 2016 г., стр. 119

БРОЙ  75	
Д Ъ Р Ж А В Е Н  В Е С Т Н И К 	
СТР.  119  
МИНИСТЕРСТВО
НА ФИНАНСИТЕ
НАРЕДБА № 6 
от 17 септември 2016 г. 
за условията и реда за разпореждане чрез 
унищожаване на стоки по чл. 239, ал. 3 и 4 
от Закона за митниците 
Г л а в а  п ъ р в а 
ОБЩИ РАЗПОРЕДБИ
Чл. 1. С тази наредба се уреждат условията 
и редът за разпореждане чрез унищожаване 
на задържани, отнети или изоставени в полза 
на държавата стоки по чл. 239, ал. 3 и 4 от 
Закона за митниците (ЗМ) с изключение на 
акцизните стоки. 
Г л а в а  в т о р а 
УНИЩОЖАВАНЕ НА ЗАДЪРЖАНИ, ОТ­
НЕТИ ИЛИ ИЗОСТАВЕНИ В ПОЛЗА НА 
ДЪРЖАВАТА СТОКИ
Чл. 2. (1) На унищожаване съгласно чл. 239, 
ал. 3 и 4 ЗМ подлежат: 
1. негодните изоставени или отнети в полза 
на държавата стоки, които не отговарят на 
изискванията за безопасност и съответствие 
по отношение на живота и здравето на хора­
та, животните, растенията и околната среда; 
2. задържаните стоки по чл. 239, ал. 2 ЗМ, 
за които има заключение на компетентен 
орган, че не отговарят на изискванията за 
безопасност и съответствие по отношение 
на живота и здравето на хората, животните, 
растенията и околната среда;
3. изоставените или отнетите в полза 
на държавата стоки, за които са изчерпани 
процедурите по продажба и не подлежат на 
безвъзмездно предоставяне;
4. изоставените или отнетите в полза на 
държавата стоки по ЗМ, за които има декла­
рация на притежателя на право върху инте­
лектуална собственост, че са произведени без 
неговото съгласие или разрешение.
(2) Компетентни органи по смисъла на 
ал. 1, т. 2 са министърът  на околната среда 
и водите, министърът на здравеопазването, 
председателят на Държавната агенция за 
метрологичен и технически надзор, изпъл­
нителният директор на Българската агенция 
по безопасност на храните, председателят на 
Комисията за защита на потребителите или 
оправомощени от тях длъжностни лица, както 
и други органи съобразно конкретния случай.
(3) Извън случаите по ал. 1 стоките, които 
са маркирани със срок на годност и този срок 
е изтекъл, се унищожават незабавно. 
(4) Незабавно се унищожават и стоките, 
които създават непосредствена опасност за 
складовите помещения или намиращите се 
в тях стоки, както и стоки, които изискват 
съхраняване при специфични условия, които 
не могат да бъдат осигурени от митническата 
администрация или осигуряването им води до 
разходи, превишаващи стойността на стоките. 
В този случай заключение от компетентен 
орган не се изисква.
(5) Лекарствените продукти, наркотичните 
вещества, лекарствените продукти, съдържащи 
наркотични вещества, и медицинските изделия 
се унищожават по ред и условия, предвидени 
в съответните нормативни актове.
Чл. 3. (1) Комисия, определена със запо­
вед на началника на съответната митница, 
изготвя предложение за унищожаване на 
стоки по чл. 2.
(2) Комисията се състои от петима членове, 
включително председател – заместник-на­
чалник на митница. В състава на комисията 
се включват юрист и счетоводител и двама 
митнически служители, в това число секретар. 
Комисията е постоянно действаща. 
(3) Комисията по ал. 1 изготвя мотивирана 
докладна записка до началника на митницата, 
в която описва стоките, подлежащи на уни­
щожаване, както и възможните начини на 
унищожаване според естеството на стоките. 
Към докладната записка се прилагат всички 
документи за стоките, в това число становища 
на компетентните органи, експертизи и други.
(4) Извън случаите по ал. 1 предложение 
за унищожаване на негодни стоки може да 
се изготви и след извършване на инвента­
ризация в складовете за задържани, отнети 
или изоставени в полза на държавата стоки 
въз основа на инвентаризационен опис и кон­
стативен протокол от комисията, извършила 
инвентаризацията.
Чл. 4. (1) За унищожаването на стоките 
началникът на митницата издава заповед. 
(2) Заповедта по ал. 1 съдържа: 
1. основание за унищожаването;
2. описание на стоките, подлежащи на 
унищожаване;
3. наименование на органа, дал писмено 
заключение съгласно чл. 239, ал. 3 ЗМ;
4. наименование (име) на притежателя 
на право върху интелектуална собственост, 
предоставил декларация, че стоките са произ­
ведени без неговото съгласие или разрешение 
в случаите на чл. 239, ал. 4 ЗМ;
5. становището на комисията, изготвила 
предложението за унищожаване на стоките;
6. местонахождението на стоките, подле­
жащи на унищожаване;
7. начален и краен срок за унищожаване;
8. начин и място за унищожаване;
9. състав на комисията, която да докумен­
тира и удостовери физическото унищожаване 
на стоките и под контрола на която ще се 
извърши унищожаването.
(3) Към заповедта се прилагат:
1. заключението на компетентния орган 
по ал. 2, т. 3;